Document ID: /roh_data/filtered/swiss_laws_in_ROHinterleaved.jsonl.gz/23805

This text was translated from EN into Rumantsch Grischun.

The court of first instance shall decide in its judgment whether a person convicted should be placed or should remain in preventive detention:a. in order to ensure that a sentence or measure is duly executed;b. with a view to appellate proceedings. If an accused in detention is acquitted and the court of first instance orders his or her release, the public prosecutor may:a. apply to the court of first instance for the release to be combined with measures, giving notice of the penalties under Article 292 SCC, in order to ensure that the person released attends the appellate proceedings. The person released and the public prosecutor may contest decisions on the measures ordered before the objections court;b. apply to the court of first instance for the director of appellate proceedings to order the continuation of preventive detention if there is a serious and immediate risk to the safety of others as the result of a felony or serious misdemeanour. In such a case, the person concerned shall remain in detention until the director of appellate proceedings makes a decision. The director of appellate proceedings shall decide on the application made by the public prosecutor within 5 days of the application being filed. If the objections withdrawn, the court of first instance shall decide on how the period spent in detention following the judgment will be taken into account. SR 311.0 Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

La dretgira d’emprima instanza decida en sia sentenzia, sch’ina persuna inculpada duai vegnir messa u tegnida en arrest da segirezza:a. per segirar l’execuziun dal chasti u da las mesiras;b. en vista a la procedura d’appellaziun. Sche la persuna inculpada ed arrestada vegn declerada per nunculpanta e sche la dretgira d’emprima instanza ordinescha da la laschar libra, po la procura publica:a. proponer a la dretgira d’emprima instanza da colliar la liberaziun cun mesiras, renviond a la smanatscha da chasti da l’artitgel 292 CP, per garantir che la persuna declerada per nunculpanta saja preschenta en la procedura d’appellaziun. La persuna declerada per nunculpanta e la procura publica pon contestar las decisiuns davart l’ordinaziun da mesiras tar l’instanza da recurs;b. proponer a la dretgira d’emprima instanza – per mauns da la direcziun da la procedura da la dretgira d’appellaziun – che l’arrest da segirezza vegnia cuntinuà, sch’igl exista in privel serius ed imminent che la persuna declerada per nunculpanta pericliteschia considerablamain e da maniera imminenta la segirezza d’autras persunas cun commetter crims u grevs delicts. En quest cas resta la persuna respectiva en arrest, fin che la direcziun da la procedura da la dretgira d’appellaziun ha prendì sia decisiun. Ella decida entaifer 5 dis suenter l’inoltraziun da la proposta da la procura publica. Sch’ina appellaziun vegn retratga, decida la dretgira d’emprima instanza, sche la durada da l’arrest suenter la sentenzia duai vegnir messa a quint. SR 311.0 Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).